Blaze7451/Wiki-th-20250601 huggingface dataset:
โปรโตคอลสีฝนของเรา

โพรโทคอลสีฝนของเรา (Bokura no Ameiro Purotokoru) เป็นซีรีส์อนิเมะโทรทัศน์ดั้งเดิมที่สร้างโดย Team Kitsune ซีรีส์นี้ผลิตโดยสตูดิโอ Quad และกำกับโดย Daishi Kato ออกอากาศตั้งแต่เดือนตุลาคมถึงธันวาคม พ.ศ. 2566

**ตัวละคร**
Tokinoya Shun
voiced by|เค็นโช โอโนะ
Saegusa Yū
voiced by|โซระ อามามิยะ
Inazuki Nozomi
voiced by|อิโนริ มินาเซะ
Tokinoya Mio
voiced by|โมโมะ อาซากูระ
Sendō Akito
voiced by|เรียวเฮ คิมูระ
Nagamine Ryūsei
voiced by|โทโมกาซุ ซูงิตะ
Naitō Mutsuki
voiced by|โยชิตสึงุ มัตสึโอกะ
Satō Seshiru
voiced by|คาเอเดะ ฮนโดะ
Takanashi Emiko
voiced by|อาซูมิ วากิ

**การผลิตและการเปิดตัว**
เมื่อวันที่ 8 กรกฎาคม พ.ศ. 2566 TV Asahi ได้ประกาศซีรีส์โทรทัศน์อนิเมะออริจินัลเรื่องใหม่ชื่อ Protocol: Rain หรือที่รู้จักในชื่อ Our Rainy Protocol ซีรีส์นี้ถูกสร้างขึ้นโดยทีม Kitsune และ Animated โดย Quad กำกับโดย Daishi Kato โดยที่ Yasutaka Yamamoto ทำหน้าที่เป็นหัวหน้าผู้กำกับและดูแลบทซีรีส์ที่สร้างจากโครงเรื่องต้นฉบับโดย Kotsukotsu พร้อมด้วย Katsuhiko Takayama, Kanna Hirayama ดัดแปลงการออกแบบตัวละครดั้งเดิมของ booota สำหรับแอนิเมชัน และ Satoru Kōsaki และ Monaca  ทำหน้าที่แต่งเพลง ซีรีส์ออกอากาศตั้งแต่วันที่ 8 ตุลาคมถึงวันที่ 24 ธันวาคม พ.ศ. 2566 ทางผังรายการ NUMAnimation ของทีวีอาซาฮิ เพลงเปิดของเรื่องคือ "S9aiR" โดย SennaRin ในขณะที่เพลงปิดคือ "Another Complex" โดย Somei ครันชีโรลล์ได้รับลิขสิทธิ์ฉายซีรีส์นี้นอกภูมิภาคเอเชีย ขณะที่มิวส์ คอมมิวนิเคชันได้รับลิขสิทธิ์ฉายซีรีส์นี้ทั้งในเอเชียใต้และเอเชียตะวันออกเฉียงใต้

**หมายเหตุ**

**อ้างอิง**

**แหล่งข้อมูลอื่น**
  ja- 28978
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะของครันชีโรล
หมวดหมู่:มิวส์ คอมมิวนิเคชัน
หมวดหมู่:อนิเมะและมังงะเกี่ยวกับกีฬา
หมวดหมู่:รายการโทรทัศน์ของทีวีอาซาฮี
มซเคตา

มซเคตา (tr , Mtskheta) เป็นเมืองในแคว้นมซเคตา-มเตียเนตี ประเทศจอร์เจีย เป็นหนึ่งในเมืองที่เก่าแก่ที่สุดในจอร์เจียและเป็นหนึ่งในเมืองที่เก่าแก่ที่สุดในโลกที่มีผู้คนอาศัยอยู่อย่างต่อเนื่อง ตั้งอยู่ประมาณ 20 กม. (12 ไมล์) ทางเหนือของทบิลิซี ที่จุดบรรจบของแม่น้ำมซวารี (Mtkvari) และแม่น้ำอารากวี (Aragvi) มซเคตาเคยเป็นเมืองที่มีป้อมปราการขนาดใหญ่ เป็นศูนย์กลางทางเศรษฐกิจและการเมืองที่สำคัญของราชอาณาจักรไอบีเรีย
เนื่องจากความสำคัญทางประวัติศาสตร์ของเมือง รวมถึงโบสถ์ที่โดดเด่นหลายแห่งและอนุสรณ์สถานทางวัฒนธรรม "อนุสรณ์สถานทางประวัติศาสตร์แห่งมซเคตา" ได้รับการยกย่องให้เป็นมรดกโลกขององค์การยูเนสโก ในปี ค.ศ. 1994 และได้รับการประกาศให้เป็น "เมืองศักดิ์สิทธิ์" โดยคริสตจักรออร์โธดอกซ์จอร์เจีย ในปี 2014

**อ้างอิง**
หมวดหมู่:นครศักดิ์สิทธิ์
หมวดหมู่:เมืองในประเทศจอร์เจีย
มอดูล:Location map/data/Georgia Mtskheta-Mtianeti

return {
	name   = 'Mtskheta-Mtianeti',
	top    = 42.798361189,
	bottom = 41.659227012,
	left   = 44.177297813,
	right  = 45.355821017,
	image  = 'Georgia Mtskheta-Mtianeti location map.svg',
	image1 = 'Georgia Mtskheta-Mtianeti relief location map.svg'
}
เทศบาลตำบลหนองสอ

หนองสอ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลลำปาว และพื้นที่ทั้งหมดของหมู่ที่ 4–5, 8 ของตำบลลำคลอง ในอำเภอเมืองกาฬสินธุ์ จังหวัดกาฬสินธุ์ เดิมมีฐานะเป็นสุขาภิบาลหนองสอที่จัดตั้งขึ้นใน พ.ศ. 2535 (เฉพาะบางส่วนของตำบลลำปาว) ในปี พ.ศ. 2538 ได้แยกพื้นที่หมู่บ้านในเขตสุขาภิบาลหนองสอ ได้แก่ หมู่ 5 บ้านปลาเค้าใหญ่, หมู่ 8 บ้านมิตรสัมพันธ์,หมู่ 15 บ้านโนนตูม และอีก 5 หมู่บ้านในเขตสภาตำบลลำปาวจัดตั้งเป็นตำบลลำคลอง ท้องที่สุขาภิบาลจึงอยู่ในเขตทั้ง 2 ตำบล แล้วได้รับการจัดตั้งเป็นเทศบาลตำบลใน พ.ศ. 2542 
ในวันที่ 29 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลลำปาวเข้ากับพื้นที่เทศบาลตำบลหนองสอ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
พื้นที่เทศบาลตั้งอยู่ทางทิศเหนือของอำเภอเมืองกาฬสินธุ์ อยู่ห่างจากที่ว่าการอำเภอเมืองกาฬสินธุ์กับศาลากลางจังหวัดกาฬสินธุ์ประมาณ 18.8 กิโลเมตร อยู่ห่างจากกรุงเทพมหานครประมาณ 542 กิโลเมตร มีพื้นที่รับผิดชอบ 45.85 ตารางกิโลเมตร หรือคิดเป็นพื้นที่ประมาณ 28,656.25 ไร่ ปัจจุบันในเขตเทศบาลมีประชากร 7,292 คน แบ่งเป็นประชากรในเขตตำบลลำปาว 6,247 คนและเขตตำบลลำคลอง 1,045 คน ชุมชนหนาแน่นบริเวณหมู่บ้านหนองสอซึ่งมีทางหลวงแผ่นดินตัดผ่าน คือ ทางหลวงแผ่นดินหมายเลข 227 (กาฬสินธุ์–พังโคน) เป็นย่านการค้าขายและเป็นย่านชุมชนตลอดสองข้างทาง

**อ้างอิง**

**แหล่งข้อมูลอื่น**
  เว็บไซต์เทศบาลตำบลหนองสอ
หนองสอ
หมวดหมู่:อำเภอเมืองกาฬสินธุ์
หลี่ เฟย์เฟย์

หลี่ เฟย์เฟย์ (s=李飞飞; Fei-Fei Li, เกิดปี 1976) เป็นนักวิทยาการคอมพิวเตอร์ชาวอเมริกันที่เกิดที่ประเทศจีน เธอเป็นที่รู้จักในฐานะผู้สร้างชุดข้อมูลอิมเมจเน็ต ซึ่งช่วยให้เกิดการพัฒนาอย่างเร็วในสาขาคอมพิวเตอร์วิทัศน์ระหว่างทศวรรษ 2010s
เธอเป็นศาสตราจารย์ที่เซควอยอาแคพิทัล (Sequoia Capital) สาขาวิทยาการคอมพิวเตอร์ ประจำมหาวิทยาลัยสแตนฟอร์ด และอดีตประธานคณะกรรมการบริหารของทวิตเตอร์ ปัจจุบันเธอเป็นผู้ร่วมดูแลสถาบันปัญญาประดิษฐ์โดยมีมนุษย์เป็นศูนย์กลางของสแตนฟอร์ด (Stanford Institute for Human-Centered Artificial Intelligence) และ ห้องทดลองสแตนฟอร์ดวิชันแอนด์เลิร์นนิงแล็บ (Stanford Vision and Learning Lab) เธอเป็นผู้ดูแลของห้องทดลองปัญญาประดิษฐ์สแตนฟอร์ด (Stanford Artificial Intelligence Laboratory, SAIL) จากปี 2013 ถึง 2018
ในปี 2017 เธอร่วมก่อตั้ง เอไอฟอร์ออลล์ (AI4ALL) องค์การไม่แสวงผลกำไรที่ทำงานเพื่อเพิ่มความหลากหลายและเพิ่มโอกาสให้แก่ผู้คนในสายการศึกษาเกี่ยวกับปัญญาประดิษฐ์ ความชำนาญการทางการวิจัยของเธอรวมถึง ปัญญาประดิษฐ์, การเรียนรู้ของเครื่อง, การเรียนรู้เชิงลึก, คอมพิวเตอร์วิทัศน์ และ ปริชานประสาทวิทยาศาสตร์
เธอได้รับเลือกเป็นสมาชิกของสถาบันวิศวกรรมศาสตร์แห่งชาติ (NAE) ในปี 2020 จากผลงานในการสร้างรากฐานความรู้ทางการเรียนรู้ของเครื่องและการเข้าใจระบบการมองเห็นรับรู้ (visual understanding) เธอยังเป็นสมาชิกของสถาบันแพทยศาสตร์แห่งชาติ (NAM) และ สถาบันศิลปศาสตร์และวิทยาการแห่งชาติ (AAAS)

**อ้างอิง**

**แหล่งข้อมูลอื่น**
หมวดหมู่:บุคคลจากเฉิงตู
หมวดหมู่:บุคคลจากรัฐนิวเจอร์ซีย์
หมวดหมู่:นักวิทยาการคอมพิวเตอร์ชาวอเมริกัน
หมวดหมู่:วิศวกรชาวอเมริกัน
หมวดหมู่:ศาสตราจารย์ชาวอเมริกัน
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บุคคลจากกูเกิล
อิมเมจเน็ต

โครงการอิมเมจเน็ต (ImageNet, เครือข่ายภาพ) เป็นชุดข้อมูลวิทัศน์ขนาดใหญ่ที่ออกแบบเพื่อใช้ในการค้นคว้าวิจัยซอฟต์แวร์จำแนกวัตถุวิทัศน์ (visual object recognition) มีภาพมากกว่า 14 ล้านภาพ ที่ได้รับการติดป้ายด้วยมือ (hand-annotated) ในโครงการ เพื่อระบุว่าวัตถุในภาพคืออะไร และในจำนวนนี้มีอย่างน้อยหนึ่งล้านภาพที่มีการตีกรอบขอบเขตของวัตถุด้วย อิมเมจเน็ตประกอบด้วยมากกว่า 20,000 หมวดหมู่ โดยเป็นหมวดหมู่สิ่งของทั่วไปเช่น "ลูกโป่ง" หรือ "สตรอว์เบอร์รี" ซึ่งแต่ละหมวดหมู่มีภาพอยู่หลายร้อยภาพ ชุดข้อมูลของการระบุวัตถุบนภาพจากยูอาร์แอลภาพจากแหล่งตติยภูมินั้นสามารถเข้าถึงได้โดยเสรีผ่านอิมเมจเน็ต กระนั้นภาพเหล่านั้นอิมเมจเน็ตไม่ได้เป็นเจ้าของ นับตั้งแต่ปี 2010 โครงการอิมเมจเน็ตได้จัดการแข่งขันซอฟต์แวร์ในชื่อ การแข่งขันการจำแนกวิทัศน์ขนานใหญ่อิมเมจเน็ต (ImageNet Large Scale Visual Recognition Challenge) หรือ ILSVRC ที่ซึ่งโปรแกรมซอฟต์แวร์แข่งขันกันในการคัดแยกวัตถุและฉากภาพ

**ชุดข้อมูล**
อิมเจเน็ตใช้การคราวด์ซอร์ซในขั้นตอนการติดป้ายภาพ (annotation) การติดป้ายในระดับภาพ (image-level annotation) ระบุการมีอยู่หรือไม่มีอยู่ของชั้นวัตถุในภาพหนึ่ง ๆ เช่น "มีหมีอยู่ในภาพนี้" หรือ "ไม่มีหมีอยู่ในภาพนี้" การติดป้ายระดับวัตถุ (Object-level annotation) จะวาดขอบเขตของวัตถุที่ระบุนั้น ๆ ในภาพ อิมเมจเน็ตใช้ตัวแปลของชุดเวิร์ดเน็ตที่กว้างใหญ่เพื่อจัดหมวดหมู่วัตถุ มีการเพิ่มเติม 120 หมวดหมู่ของสายพันธุ์สุนัขเพื่อแสดงการจัดจำแนกในขชชั้นละเอียด (fine-grained classification) ในปี 2012 อิมเมจเน็ตเคยเป็นผู้ใช้เชิงการศึกษาที่ใหญ่ที่สุดของเม็กคันนิคอลเทิร์ก (Mechanical Turk) โดยคนงานระบุภาพเฉลี่ย 50 ภาพต่อนาที

**อ้างอิง**
หมวดหมู่:ชุดข้อมูล
หมวดหมู่:คอมพิวเตอร์วิทัศน์
หมวดหมู่:ผู้กระจายเสียงและแพร่ภาพระหว่างประเทศ

การกระจายเสียงและการแพร่ภาพระหว่างประเทศ บริการแพร่ภาพกระจายเสียงและแพร่ภาพซึ่งออกอากาศรายการสำหรับผู้ชมภายนอกประเทศ
หมวดหมู่:การกระจายเสียงและแพร่ภาพระหว่างประเทศ
หมวดหมู่:สถานีกระจายเสียงและเครือข่าย
หมวดหมู่:ผู้กระจายเสียงและแพร่ภาพหลายภาษา
ซุปเครื่องใน

ซุปเครื่องใน บ้างเรียก ซุปเนื้อ หรือเรียกโดยย่อว่า ซุป เป็นอาหารไทยประเภทต้มหรือซุปชนิดหนึ่ง พบได้ทั่วไปในจังหวัดปัตตานี จังหวัดยะลา และจังหวัดนราธิวาส มีวัตถุดิบหลักคือเนื้อวัวและเครื่องในของวัวใกล้เคียงกับต้มเครื่องในของสำรับอาหารอีสาน หากแต่มีรูปแบบการปรุงที่ต่างออกไป แหล่งรวมร้านซุปที่มีชื่อเสียงคือซอยมัสยิดกาโบ ตรงข้ามกับสถานีรถไฟยะลา ซอยดังกล่าวมีร้านซุปที่มีชื่อเสียงรวมกันหลายร้าน จนได้รับสมญาว่า "ตรอกร้านซุป" ซึ่งแต่ละร้านจะมีรสชาติใกล้เคียงกัน พวกเขาต้องแข่งขันในด้านความสะอาด การบริการ และความรวดเร็วเป็นสำคัญ
ซุปเครื่องในจะใช้เนื้อวัวพื้นบ้านในจังหวัดยะลา โดยจะนำกระดูกขา กระดูกซี่โครง สมุนไพร และเครื่องในบางส่วนมาต้มราวสองชั่วโมง เพื่อทำเป็นน้ำซุป และทำการเสิร์ฟด้วยการปรุงแบบชามต่อชามด้วยน้ำตาล น้ำปลา น้ำมะนาว  พริกป่น พริกน้ำส้ม รองพื้นด้วยถั่วงอก ก่อนโรยด้วยหอมเจียว และต้นหอม เสิร์ฟพร้อมกับมะนาวผ่าซีก และน้ำจิ้มที่ทำจากน้ำตาล น้ำส้มสายชู กระเทียม มักรับประทานซุปเครื่องใน เข้าชุดกับข้าวสวยและไข่เจียว
นอกจากซุปเครื่องในแล้ว ยังมีซุปอีกประเภทหนึ่งซึ่งใกล้เคียงกัน เรียกว่า ซุปช่อมาลี หรือ กูกู (کوکو, กีบวัว) คือซุปที่มีเท้าวัวเป็นวัตถุดิบหลัก

**อ้างอิง**
หมวดหมู่:อาหารไทยภาคใต้
หมวดหมู่:อาหารจากเนื้อวัว
หมวดหมู่:สถานีวิทยุที่เริ่มกระจายเสียงในปี พ.ศ. 2481

หมวดหมู่:วิทยุในปี พ.ศ. 2481
วิทยุ
2481
วิทยุ
วิทยุ
2481
ซิลวานี เบอร์ตัน

ซิลวานี เบอร์ตัน (Sylvanie Burton) เป็นนักการเมืองชาวดอมินีกา ซึ่งได้รับเลือกเป็นประธานาธิบดีดอมินีกา ในการเลือกตั้งประธานาธิบดีดอมินีกา พ.ศ. 2566 เธอเป็นผู้หญิงคนแรกและเป็นชนพื้นเมืองคาลินาโกคนแรก ที่ดำรงตำแหน่งประธานาธิบดีดอมินีกา

**ประวัติ**
เบอร์ตันแต่งงานและมีลูกสองคน เธออายุ 58 ปีในเดือนสิงหาคม พ.ศ. 2566 ดังนั้นเธอจึงเกิดประมาณปี 2507-2509 เธอสำเร็จการศึกษาระดับปริญญาโทสาขาการจัดการโครงการและปริญญาตรีสาขาการพัฒนาชนบท

**บทบาททางการเมือง**
เบอร์ตันเคยดำรงตำแหน่งปลัดกระทรวงต่าง ๆ ตั้งแต่ปี 2557 ภายในกระทรวงการพัฒนาชุมชน การอนุรักษ์สิ่งแวดล้อม การพัฒนาชนบทให้ทันสมัย ​​การพัฒนาคาลินาโก และการเสริมอำนาจการเลือกตั้ง การต่างประเทศ การค้า เยาวชนและบริการสังคม  ก่อนหน้านี้เบอร์ตันเคยดำรงตำแหน่งเจ้าหน้าที่ฝ่ายพัฒนาในกระทรวงกิจการคาลินาโกด้วย
เบอร์ตันได้รับการเสนอชื่อโดยพรรครัฐบาลดีแอลพี ที่นำโดยรูสเวลต์ สเกอร์ริต เพื่อสืบทอดตำแหน่งประธานาธิบดีชาลส์ ซาวารินที่กำลังจะพ้นจากตำแหน่ง การเสนอชื่อของเธอถูกปฏิเสธโดยผู้นำฝ่ายค้าน เจสมา พอล วิกเตอร์ ซึ่งนำไปสู่การเลือกตั้งภายในรัฐสภากับผู้ที่ได้รับการเสนอชื่อจากฝ่ายค้าน

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีดอมินีกา
หมวดหมู่:ผู้นำประเทศในปัจจุบัน
หมวดหมู่:นักการเมืองดอมินีกา
สมาคมกรีฑายุโรป

สมาคมกรีฑายุโรป (European Athletic Association หรือที่รู้จักกันทั่วไปในชื่อ กรีฑายุโรป เป็นหน่วยงานกำกับดูแลกีฬากรีฑาในทวีปยุโรป เป็นหนึ่งในหกสมาคมพื้นที่ขององค์กรกำกับดูแลกรีฑาของทั้งโลกคือ กรีฑาโลก กรีฑายุโรปมีสมาชิก 51 ชาติและมีสำนักงานใหญ่ในโลซาน
เดิมก่อตั้งในปี พ.ศ. 2475 ในฐานะคณะกรรมการยุโรป และได้แยกออกมาเป็นองค์กรอิสระในระหว่างการประชุมบูคาเรสต์ พ.ศ. 2512 การประชุมกรีฑายุโรปครั้งแรกจัดขึ้นที่ปารีสเมื่อวันที่ 6–8 ตุลาคม พ.ศ. 2513 โดย เอเดรียน เพาเลิน ชาวดัตช์ได้รับเลือกเป็น ประธานคนแรก จากองค์กรที่ดำเนินการโดยอาสาสมัครซึ่งมีสำนักงานตั้งอยู่ในประเทศบ้านเกิดของรักษาการเลขาธิการ กรีฑายุโรปได้พัฒนาเป็นองค์กรอาชีพที่มีสำนักงานใหญ่ถาวรในประเทศสวิตเซอร์แลนด์
กรีฑายุโรปดำเนินการและควบคุมการแข่งขันกีฬากรีฑาและการประชุมต่าง ๆ ทั่วทวีปยุโรป ทั้งประเภทในร่มและกลางแจ้ง

**อ้างอิง**

**แหล่งข้อมูลอื่น**
 Official website
หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
เหมา อั้นอิง

เหมา อั้นอิง (p = Máo Ànyīng ; 24 ตุลาคม พ.ศ. 2465 – 25 พฤศจิกายน พ.ศ. 2493) เป็นนายทหารชาวจีน และเป็นบุตรชายคนโตของเหมา เจ๋อตง กับหยาง ไคฮุ่ย
เขาได้รับการศึกษาในกรุงมอสโก และเป็นทหารผ่านศึกในสงครามหลายครั้ง เขาเสียชีวิตจากการโจมตีทางอากาศในช่วงสงครามเกาหลี

**ปฐมวัย**
เหมา เจ๋อตง และเหมา อั้นอิง
เหมาเกิดที่โรงพยาบาลเซียงหย่า ของมหาวิทยาลัยจงหนาน ในเมืองฉางชา มณฑลหูหนาน มารดาของเขาคือ หยาง ไคฮุ่ย เป็นภรรยาคนที่สอง เหมา เจ๋อตง ผู้นำพรรคคอมมิวนิสต์จีน เธอถูกพรรคก๊กมินตั๋งประหารชีวิตในปี พ.ศ. 2473 เขาและน้องชายของเขา เหมา อั้นชิงได้หลบหนีไปยังนครเซี่ยงไฮ้ ตอนนั้นบิดาของพวกเขาอยู่ในมณฑลเจียงซี และพวกเขาได้เข้าเรียนในโรงเรียนอนุบาลต้าถง ซึ่งสนับสนุนอย่างลับ ๆ โดยพรรคคอมมิวนิสต์จีน เพื่อลูกหลานของผู้นำพรรคฯ และดำเนินการโดยต่ง เจี้ยนอู่ (董健吾) ภายใต้นามแฝง "บาทหลวงหวาง" 
ในปี พ.ศ. 2476 หลังจากที่ก๊กมินตั๋งขับไล่คอมมิวนิสต์จีนออกจากมณฑลเจียงซี การสนับสนุนโรงเรียนอนุบาลต้าถงก็หมดลง

**สงครามโลกครั้งที่สอง**

**สงครามเกาหลีและการเสียชีวิต**

**ข้อพิพาทเกี่ยวกับการเสียชีวิต**

**ดูเพิ่ม**
 ยาคอฟ ดซูกัสวิลี- เจี๋ยง เหว่ย์กั๋ว

**อ้างอิง**
หมวดหมู่:ทหารชาวจีน
หมวดหมู่:ชาวจีนในสหภาพโซเวียต
วัดสว่างอารมณ์ (จังหวัดสุพรรณบุรี)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 13 ไร่  มีที่ธรณีสงฆ์ จำนวน 2 แปลง เนื้อที่ 26 ไร่
วัดสว่างอารมณ์ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2479 วัดสว่างอารมณ์ได้รับการกล่าวถึงใน นิราศสุพรรณ ของสุนทรภู่ ความว่า
ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479
อาคารเสนาสนะที่สำคัญ ได้แก่ อุโบสถ กว้าง 26.54 เมตร ยาว 11.65 เมตร เป็นอาคารคอนกรีตเสริมเหล็ก ศาลาการเปรียญ กว้าง 18.80 เมตร ยาว 38.20 เมตร เป็นอาคารไม้ กุฏิสงฆ์ จำนวน 8 หลัง เป็นอาคารไม้ ศาลาบำเพ็ญกุศล จำนวน 1 หลัง  มณฑป และวิหารจัตุรมุข ปูชนียวัตถุ มีพระประธานประจำอุโบสถ และรูปหล่ออดีตเจ้าอาวาส 

**รายนามเจ้าอาวาส**
  พระครูฉันทวิริยคุณ-  พระอธิการทิม-  พระมานิต-  พระสมุห์บุญชอบ มนฺตชาโต 

**อ้างอิง**
สว่างอารมณ์
กษิดิศ สำเร็จ

กษิดิศ สำเร็จ (เกิด 26 มกราคม ค.ศ. 2001) เป็นนักเทนนิสชายชาวไทย
กษิดิศมีอันดับสูงสุดในระดับอาชีพ ATP อยู่ในอันดับที่ 622 โดยทำได้เมื่อวันที่ 13 มกราคม ค.ศ. 2020 นอกจากนี้ เขายังมีอันดับประเภทคู่ ATP ที่สูงที่สุดในระดับอาชีพ อันดับที่ 1,494 ซึ่งทำได้ในวันที่ 2 ธันวาคม ค.ศ. 2019
กษิดิศเป็นตัวแทนของทีมชาติไทยใน Davis Cup โดยที่เขามีสถิติชนะ/แพ้ ที่ 0–1 เกม

**ATP Challenger และ ITF World Tennis Tour รอบชิงชนะเลิศ**

**บุคคล: 3 (1–2)**
} Ilia Simakin
3–6, 4–6
ชนะ
1–0
Sep 2024
M25 Nakhon Si Thammarat, Thailand
World Tennis Tour
Hard
IND Sasikumar Mukund
6–3, 6–3

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
หมวดหมู่:นักเทนนิสชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญทองแดงซีเกมส์ชาวไทย
สมาคมกรีฑาโอเชียเนีย

สมาคมกรีฑาโอเชียเนีย (Oceania Athletics Association; OAA) เป็นหน่วยงานกำกับดูแลกีฬากรีฑาในโซนโอเชียเนีย สำนักงานใหญ่ตั้งอยู่ใน วาร์ซิตี้เลคส์ โกลด์โคสต์, รัฐควีนส์แลนด์ ประเทศออสเตรเลีย

**ประวัติ**
สมาคมกรีฑาโอเชียเนียก่อตั้งขึ้นในชื่อ องค์กรกรีฑาสมัครเล่นโอเชียเนีย (Oceania Amateur Athletic Organization; OAAA) เมื่อวันที่ 21 สิงหาคม พ.ศ.2512 ระหว่างการประชุม "สภาผู้แทนของประเทศสมาชิกของพื้นที่ออสตราเลเซียน" ซึ่งจัดขึ้นที่พอร์ตมอร์สบี ในดินแดนปาปัวและนิวกินี ในระหว่างการแข่งขันกีฬาแปซิฟิกใต้ครั้งที่ 3 ต่อมาเปลี่ยนชื่อเป็น องค์กรกรีฑาสมัครเล่นโอเชียเนีย (Oceania Athletics Organisation; OAA) ในเดือนกุมภาพันธ์ พ.ศ. 2550

**สมาชิกสมาคม**

**อ้างอิง**
หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
ซือลี่

มณฑลของราชวงศ์ฮั่นตะวันออกในปี ค.ศ. 189
ซือลี่ (c=司隸) หรือ ซือลี่โจว (c=司隸州)  ในศตวรรษที่ 5 ก่อตั้งขึ้นใหม่ในชื่อ ซือโจว (c=司州) หรือที่รู้จักกันในชื่อ มณฑลราชธานี หรือ มณฑลหลวง เป็นมณฑล (州โจว) ของจีนโบราณ ครอบคลุมพื้นที่ของเมืองหลวงของราชวงศ์ฮั่น สองแห่ง ได้แก่ เตียงฮัน (長安 ฉางอาน) และลกเอี๋ยง (洛陽 ลั่วหยาง) และมีพรมแดนทางทิศตะวันตกติดกับมณฑลเลียงจิ๋ว (涼州 เหลียงโจว)
มณฑลซือลี่อยู่ภายใต้การปกครองของขุนนางตำแหน่งซือลี่ (司隸Sī Lì ) มณฑลซือลี่ประกอบด้วยเมือง (郡 จฺวิ้น) ต่าง ๆ ได้แก่ โห้หล้ำ (河南 เหอหนาน;อยู่บริเวณลกเอี๋ยง), ฮอตั๋ง (河東 เหอตง), โห้ลาย (河內 เหอเน่ย์), ฮองหลง (弘農 หงหนง), เกงเตียว (京兆 จิงเจ้า), โย่วฝูเฟิง (右扶風) และจั่วผิงอี้ (左馮翊; บริเวณเตียงอั๋น)
ในช่วงต้นศตวรรษที่ 5 อดีตมณฑลซือลี่ได้รับการก่อตั้งขึ้นใหม่เป็นมณฑลซือโจวโดยหลิว ยฺวี่ ผู้สถาปนาราชวงศ์หลิวซ่งในภายหลัง

**อ้างอิง**
หมวดหมู่:มณฑลของจีนโบราณ
สมาคมกรีฑาอเมริกาเหนือ อเมริกากลาง และแคริบเบียน

สมาคมกรีฑาอเมริกาเหนือ อเมริกากลาง และแคริบเบียน (North American, Central American and Caribbean Athletic Association; NACAC) เป็นสมาพันธ์ระดับทวีปที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ระหว่างประเทศภายในทวีปอเมริกาเหนือ, อเมริกากลาง และ แคริบเบียน สมาคมนี้เป็นหนึ่งในหกสมาคมในพื้นที่ของกรีฑาโลก (WA) ซึ่งเดิมชื่อสหพันธ์กรีฑานานาชาติ (IAAF) สมาคมกรีฑาอเมริกาเหนือ อเมริกากลาง และแคริบเบียนก่อตั้งขึ้นเมื่อวันที่ 10 ธันวาคม พ.ศ. 2531 ในซานฮวน ปวยร์โตรีโก

**สมาชิกสมาคม**

**อ้างอิง**
หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
โจว (นามสกุล 周)

โจว () เป็นนามสกุลจีน ในสถานที่ที่ใช้ระบบถอดอักษรแบบเวด-ไจลส์เช่นไต้หวัน โจวมักสะกดเป็น "Chou" (ㄓㄡ) และอาจมีการสะกดเป็น "Chiau", "Chau", "Chao", "Chew", "Chow", "Chiu", "Cho", "Chu", "Jhou", "Jou", "Djou", "Jue", "Jow" หรือ "Joe" โจวอยู่ในอันดับ 10 ของนามสกุลที่พบบ่อยที่สุดในจีนแผ่นดินใหญ่ lc=y ในปี พ.ศ. 2556 นามสกุลโจวถูกพบว่าเป็นนามสกุลที่พบบ่อยมากที่สุดเป็นอันดับ 10 ถูกใช้โดยผู้คนทั้งหมดราว 25,200,000 คนหรือร้อยละ 1.900 ของประชากร โดยมณฑลที่พบว่ามีการใช้มากที่สุดคือมณฑลหูหนาน ชื่อนามสกุลโจวมาจากราชวงศ์โจว เป็นหนึ่งในสิบนามสกุลที่พบบ่อยที่สุดในจีนตั้งแต่ยุคราชวงศ์หยวน เป็นนามสกุลลำดับที่ 5 ของกวีนิพนธ์นามสกุล 100 ตระกูล นามสกุลเกาหลี "จู" และนามสกุลเวียดนาม "เจิว" (Châu) หรือ "จู" (Chu) ต่างก็มีที่มาจากจากอักษรจีนเดียวกันคือ 周 อักษรนี้ยังมีความหมายว่า "รอบ" คำว่าโจวอาจหมายถึงนามสกุลอื่น ๆ ที่พบไม่บ่อย ได้แก่ 舟, 州 และ 洲

**อ้างอิง**

**แหล่งข้อมูลอื่น**
  Chinese Zhou surname history
หมวดหมู่:นามสกุล
หมวดหมู่:นามสกุลจีน
หมวดหมู่:นักกีฬาฮ่องกงที่ได้เหรียญเงินโอลิมปิก

หมวดหมู่:นักกีฬาชาวฮ่องกง
หมวดหมู่:นักกีฬาเหรียญเงินโอลิมปิก
เชอวอน ฮอฮี

เชอวอน เบอร์นาเด็ตต์ ฮอฮี หรือ ฮ่อ สี่ พู่ย ในภาษาจีนกวางตุ้ง (Siobhán Bernadette Haughey; j=ho4 si1 pui4; เกิด 31 ตุลาคม ค.ศ. 1997) เป็นนักกีฬาว่ายน้ำชาวฮ่องกง เธอเป็นนักว่ายน้ำชาวฮ่องกงคนแรกที่ได้รับเหรียญโอลิมปิก และเป็นนักกีฬาฮ่องกงคนแรกที่ได้รับเหรียญรางวัลได้มากกว่าหนึ่งเหรียญในโอลิมปิกเกมส์ โดยคว้าสองเหรียญเงินในรายการฟรีสไตล์ 100 เมตรและฟรีสไตล์ 200 เมตรในโอลิมปิกฤดูร้อน 2020 ที่โตเกียว ในการแข่งขันว่ายน้ำชิงแชมป์โลกระยะสั้น 2021 ที่จัดขึ้นในปีเดียวกัน เธอได้รับสองเหรียญทองและหนึ่งเหรียญทองแดง และเป็นนักกีฬาชาวฮ่องกงคนแรกที่ทำลายสถิติโลกในการแข่งขันชิงแชมป์โลกระยะสั้นในรายการฟรีสไตล์ 200 เมตร

**สถิติโลก**

**ระยะสั้น (25 เมตร)**

**อ้างอิง**

**แหล่งข้อมูลอื่น**
 siobhanhaughey01
หมวดหมู่:นักว่ายน้ำชาวฮ่องกง
หมวดหมู่:นักว่ายน้ำในโอลิมปิกฤดูร้อน 2016
หมวดหมู่:นักว่ายน้ำในโอลิมปิกฤดูร้อน 2020
หมวดหมู่:นักว่ายน้ำในโอลิมปิกฤดูร้อน 2024
หมวดหมู่:ศิษย์เก่าจากมหาวิทยาลัยมิชิแกน
หมวดหมู่:ผู้ครองสถิติโลกกีฬาว่ายน้ำ
หมวดหมู่:นักกีฬาฮ่องกงที่ได้เหรียญเงินโอลิมปิก
หมวดหมู่:นักกีฬาฮ่องกงที่ได้เหรียญทองแดงโอลิมปิก
หมวดหมู่:นักกีฬาเหรียญทองเอเชียนเกมส์ชาวฮ่องกง
หมวดหมู่:นักกีฬาเหรียญทองแดงเอเชียนเกมส์ชาวฮ่องกง
โจว (นามสกุล 鄒)

โจว (w=Tsou) เป็นนามสกุลจีนที่พบบ่อยที่สุดเป็นอันดับที่ 67 มีที่มาจากชื่อรัฐโจว (鄒) ในยุควสันตสารทของจีนโบราณ จากความหลากหลายของภาษาจีน โจวจึงสามารถถอดอักษรเป็น Chow, Chau, Tsau, Trau, Tsou, Tjeuw หรือ Chew โจวเป็นนามสกุลลำดับที่ 35 ในกวีนิพนธ์นามสกุล 100 ตระกูล

**บุคคลที่มีชื่อเสียง**
โจว เหยี่ยน (鄒衍; 305–240 ปีก่อนคริสตกาล) นักปรัชญาชาวจีนผู้มีชื่อเสียงในฐานะตัวแทนนักคิดของสำนักหยิน-หยาง (หรือสำนักธรรมชาตินิยม) ในยุตร้อยสำนักคิด
*โจว หรง (鄒容; ค.ศ. 1885–1905) นักปฏิวัติต่อต้านราชวงศ์ชิง
*โจว เจ๋อ (鄒喆; ค.ศ. 1636– ประมาณ ค.ศ. 1708) จิตรกรชาวจีนในยุคราชวงศ์ชิง
*โจว เทาเฟิ่น (鄒韜奮; ค.ศ. 1895–1944) นักหนังสือพิมพ์ชาวจีน
*โจว เจียหฺวา (鄒家華; เกิด ค.ศ. 1926) รองนายกรัฐมนตรีของจีน บุตรชายของโจว เทาเฟิ่น

**อ้างอิง**
หมวดหมู่:นามสกุล
หมวดหมู่:นามสกุลจีน
ฝน วีระสุนทร

ฝน วีระสุนทร หรือ ประสานสุข วีระสุนทร เป็นผู้กำกับภาพยนตร์ แอนิเมเตอร์ และศิลปินสตอรีบอร์ดชาวไทย ร่วมงานในการสร้างภาพยนตร์แอนิเมชันของดิสนีย์เรื่อง ผจญภัยแดนคำสาปราชินีหิมะ (พ.ศ. 2556), ผจญภัยตำนานหมู่เกาะทะเลใต้ และ นครสัตว์มหาสนุก (ทั้งสองเรื่องในปี ค.ศ. 2559) ในฐานะศิลปินสตอรีบอร์ด ร่วมงานในฐานะหัวหน้าเนื้อเรื่องของภาพยนตร์รายากับมังกรตัวสุดท้าย (พ.ศ. 2564) เปิดตัวในฐานะผู้กำกับของภาพยนตร์เรื่องพรมหัศจรรย์ในปี พ.ศ. 2566 โดยเป็นภาพยนตร์ที่กำกับร่วมกับคริส บัก

**ประวัติช่วงต้นและการศึกษา**
ฝน วีระสุนทรเกิดที่จังหวัดชลบุรี ประเทศไทย ในวัยเด็กได้รับแรงบันดาลใจจากจากภาพยนตร์เรื่องดัมโบ้ โดยเฉพาะฉากที่ออกแบบโดยแมรี แบลร์ ต่อมาเข้าศึกษาในโรงเรียนเตรียมอุดมศึกษาในกรุงเทพมหานคร ระหว่างที่ศึกษาในคณะแพทยศาสตร์โรงพยาบาลรามาธิบดี มหาวิทยาลัยมหิดล ได้รวบรวมแฟ้มภาพผลงานส่งให้กับไพฑูรย์ รัตนศิรินทราวุธ ศิษย์เก่าโรงเรียนเตรียมอุมศึกษาและแอนิเมเตอร์ที่ภายหลังทำงานที่วอลต์ดิสนีย์ฟีตเจอร์แอนิเมชันฟลอริดา  ไพฑูรย์แนะนำฝนให้ลาออกจากมหาวิทยาลัยมหิดลและย้ายไปอยู่สหรัฐอเมริกาเพื่อศึกษาวิจิตรศิลป์ที่วิทยาลัยศิลปะและการออกแบบโคลัมเบียด้วยทุนการศึกษา

**การทำงาน**
หลังจากฝน วีระสุนทรสำเร็จการศึกษาในปี พ.ศ. 2547 ได้เข้าทำงานในหลายสตูดิโอ เช่น  6 พอยต์ฮาร์เนส, วอร์เนอร์บราเธอส์, นิกเคิลโลเดียนแอนิเมชันสตูดิโอส์ และอิลลูมิเนชันซึ่งฝนได้ทำงานในฐานะศิลปินเนื้อเรื่องของภาพยนตร์ คุณปู่โลแรกซ์ มหัศจรรย์ป่าสีรุ้ง (พ.ศ. 2555) และ มิสเตอร์แสบร้ายเกินพิกัด 2 (พ.ศ. 2556) ในปี พ.ศ. 2554 ฝนเริ่มทำงานในแผนกเนื้อเรื่องที่วอลต์ดิสนีย์แอนิเมชันสตูดิโอส์ เริ่มต้นงานด้วยภาพยนตร์ ผจญภัยแดนคำสาปราชินีหิมะ (พ.ศ. 2556) ซึ่งภายหลังชนะเลิศรางวัลออสการ์ สาขาภาพยนตร์แอนิเมชันยอดเยี่ยมในปี พ.ศ. 2556 ต่อมาฝนทำงานในฐานะศิลปินเนื้อเรื่องของภาพยนตร์ดิสนีย์อื่น ๆ ได้แก่  ผจญภัยตำนานหมู่เกาะทะเลใต้ (พ.ศ. 2559), นครสัตว์มหาสนุก (พ.ศ. 2559) และ ราล์ฟตะลุยโลกอินเทอร์เน็ต (พ.ศ. 2561) ภายหลังฝนได้เลื่อนขึ้นเป็นหัวหน้าของแผนกแอนิเมชันดิสนีย์ และรับผิดชอบในฐานะหัวหน้าเนื้อเรื่องของภาพยนตร์ รายากับมังกรตัวสุดท้าย ในปี พ.ศ. 2564
ในวันที่ 9 กันยายน พ.ศ. 2565 ระหว่างงานนำเสนอดี 23 ประจำปี พ.ศ. 2565 ดิสนีย์แอนิเมชันประกาศว่าภาพยนตร์เรื่องถัดไปคือเรื่อง พรมหัศจรรย์ ซึ่งคริส บักและฝนเป็นผู้กำกับ ฝนได้รับการยกย่องจากรัฐบาลไทยว่าเป็นศิลปินชาวไทยคนแรกที่กำกับภาพยนตร์แอนิเมชันของดิสนีย์

**ชีวิตส่วนตัว**
ปัจจุบันฝน วีระสุนทรอาศัยอยู่ในเมืองเบอร์แบงก์ รัฐแคลิฟอร์เนียกับสามี บุตรสาว และแมว 2 ตัว

**ผลงาน**

**ภาพยนตร์**

**ซีรีส์โทรทัศน์**

**อ้างอิง**

**แหล่งข้อมูลอื่น**
3086932
หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนไทย
หมวดหมู่:ผู้กำกับภาพยนตร์ชาวไทย
หมวดหมู่:ศิลปินจากจังหวัดชลบุรี
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:ชาวไทยในสหรัฐ
100 ผู้ทรงอิทธิพลในจีนของฟอบส์

thumb
100 ผู้ทรงอิทธิพลในจีนของฟอบส์ (Forbes China Celebrity 100) เป็นรายชื่อที่เผยแพร่เป็นประจำทุกปีโดย ฟอบส์ ซึ่งจัดอันดับผู้มีชื่อเสียงที่ทรงอิทธิพลของจีน 100 อันดับ ตีพิมพ์ครั้งแรกใน ค.ศ. 2004 คล้ายคลึงกับ100 ผู้ทรงอิทธิพล ที่เผยแพร่โดย ฟอบส์ เช่นกัน ปัจจัยที่นำมาพิจารณาได้แก่ รายได้ จำนวนผู้เข้าชมเว็บไซต์ค้นหา ตลอดจนการปรากฏตัวบนหนังสือพิมพ์ นิตยสาร และโทรทัศน์
ในปี ค.ศ. 2010 การจัดอันดับเริ่มรวมผู้มีชื่อเสียงชาวจีนที่เกิดใน ฮ่องกง, ไต้หวัน และประเทศหรือภูมิภาคอื่น ๆ ก่อนปี ค.ศ. 2010 รวมเฉพาะผู้มีชื่อเสียงที่เกิดในจีนแผ่นดินใหญ่เท่านั้น ในปี ค.ศ. 2016 รายชื่อดังกล่าวถูกยกเลิกเนื่องจาก "ฟอบส์" หยุดดำเนินการในจีน ในปี ค.ศ. 2017 รายการได้รับการรื้อฟื้นอีกครั้ง

**อ้างอิง**

**แหล่งข้อมูลอื่น**
  2004 List-  2005 List-  2006 List-  2007 List-  2008 List-  2009 List-  2010 List-  2011 List-  2012 List-  2013 List-  2014 List-  2015 List-  2017 List
หมวดหมู่:รายชื่อชาวจีน
100 ผู้ทรงอิทธิพลของฟอบส์

alt=Forbes logo
100 ผู้ทรงอิทธิพลของฟอบส์ (Forbes Celebrity 100) เป็นรายชื่อการจัดอันดับประจำปีที่รวบรวมและเผยแพร่โดยนิตยสาร ฟอบส์ เริ่มต้นตั้งแต่ปี ค.ศ. 1999 เริ่มต้นด้วยรายชื่อผู้มีชื่อเสียงในวงการบันเทิง Forbes Top 40 จนถึงปี ค.ศ. 2014 การจัดอันดับพิจารณาจากปัจจัยต่าง ๆ ได้แก่ รายได้ ยอดผู้ติดตามโซเชียลมีเดีย การขึ้นปกนิตยสาร และช่วงของตัวชี้วัดเชิงคุณภาพ โดยมีจุดประสงค์เพื่อ "การวัดความมีอิทธิพล" ตั้งแต่ปี ค.ศ. 2015 ฟอบส์ ได้แยกปัจจัยรายได้ก่อนหักภาษี (ตั้งแต่เดือนมิถุนายนของปีก่อนหน้าจนถึงเดือนมิถุนายนของปีที่จัดพิมพ์) เท่านั้น โดยจะหักภาษีสำหรับผู้จัดการ ทนายความ และต้นสังกัด

**รายชื่อ 100 ผู้ทรงอิทธิพล**
รายชื่อ 10 อันดับแรกของแต่ละปีนับตั้งแต่เริ่มการจัดอันดับ

**ปี ค.ศ. 2000**

**อ้างอิง**

**แหล่งข้อมูลอื่น**
 of The Celebrity 100 (ลาสุด)
บาลงดอร์เฟมีแน็ง

บาลงดอร์เฟมีแน็ง หรือ บาลงดอร์หญิง (Ballon d'Or Féminin, pron) เป็นรางวัลฟุตบอลที่ ฟร็องส์ฟุตโบล มอบเพื่อเป็นเกียรติแก่ผู้เล่นที่ถือว่าทำผลงานได้ดีที่สุดในฤดูกาลที่ผ่านมา มีการมอบรางวัลครั้งแรกใน ค.ศ. 2018 โดยอาดา เฮเกอร์เบิร์ก จากนอร์เวย์เป็นผู้ได้รับรางวัลคนแรก แซม เคอร์ กองหน้าชาวออสเตรเลีย และแวนดี เรอนาร์ กองหลังชาวฝรั่งเศส เป็นผู้เล่นเพียงสองคนที่ได้รับการเสนอชื่อเข้าชิงรางวัลนี้ทุกครั้งนับตั้งแต่ก่อตั้งรางวัลนี้ (2018, 2019, 2021, 2022, 2023) แซม เคอร์ เป็นผู้เล่นเพียงคนเดียวที่ได้รับการเสนอชื่อเข้าชิงใน 20 อันดับแรกทุกครั้ง และติดอยู่ใน 7 อันดับแรกอย่างต่อเนื่อง ใน ค.ศ. 2022 อาเลกเซีย ปูเตยัส กัปตันสโมสรบาร์เซโลนา กลายเป็นผู้เล่นคนแรกและคนเดียวที่คว้ารางวัลนี้สองครั้งติดต่อกัน

**อ้างอิง**
หมวดหมู่:บาลงดอร์
หมวดหมู่:บาลงดอร์เฟมีแน็ง
หมวดหมู่:โว้ก (นิตยสาร)

บทความเกี่ยวกับวิชาที่เกี่ยวข้องกับนิตยสารโว้ก
หมวดหมู่:นิตยสารผู้หญิง
หมวดหมู่:นิตยสารรายเดือนอเมริกัน
สมาคมกรีฑาแพนอเมริกัน

สมาคมกรีฑาแพนอเมริกัน (Association of Panamerican Athletics; อักษรย่อ: APA; Asociación Panamericana de Atletismo) เป็นสมาพันธ์ระดับภูมิภาคแห่งใหม่ที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติใน ทวีปอเมริกาเหนือ อเมริกากลาง อเมริกาใต้ และแคริบเบียน แทนที่คณะกรรมการกรีฑาแพนอเมริกัน
องค์กรนี้ก่อตั้งขึ้นเมื่อวันที่ 28 ตุลาคม พ.ศ. 2554 ระหว่างการแข่งขันกีฬาแพนอเมริกัน ครั้งที่ 16 ใน กวาดาลาฮารา รัฐฮาลิสโก ประเทศเม็กซิโก ประธานคนแรกคือวิกเตอร์ โลเปซ จากปวยร์โตริโก ซึ่งเป็นอดีตประธานของสมาพันธ์กีฬาอเมริกากลางและแคริบเบียน (CACAC)

**สมาชิก**
เนื่องจากธรรมนูญระบุว่า สมาชิกในสมาคมจะประกอบด้วยสหพันธ์ที่เป็นสมาชิกกรีฑาโลก ซึ่งเป็นสมาชิกของสมาคมกรีฑาอเมริกาเหนือ อเมริกากลาง และแคริบเบียน (NACAC) และ กรีฑาอเมริกาใต้ (CONSUDATLE) ตามที่ให้สัตยาบันต่อกรีฑาโลก ในขณะนี้ APA ประกอบด้วยสหพันธ์สมาชิก 44 แห่ง โดยแบ่งเป็น สมาชิกของ NACAC 31 แห่ง เป็นสมาชิกของ CONSUDATLE 13 แห่ง ซึ่งหมายความว่า APA ยังประกอบด้วยสมาชิก IAAF อีก 3 แห่งที่คณะกรรมการโอลิมปิกแห่งชาติยังไม่ได้รับการยอมรับ ซึ่งไม่ได้เป็นสมาชิกขององค์การกีฬาแพนอเมริกัน ได้แก่ แองกวิลลา มอนต์เซอร์รัต และหมู่เกาะเติกส์และเคคอส

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
กีฬาโรลเลอร์ในเอเชียนเกมส์ 2022

กีฬาโรลเลอร์ในเอเชียนเกมส์ 2022 จัดขึ้นที่ศูนย์กีฬาโรลเลอร์เฉียนถัง หางโจว ประเทศจีน ตั้งแต่วันที่ 24 กันยายน – 7 ตุลาคม ค.ศ. 2023

**กำหนดการแข่งขัน**

**ตารางสรุปเหรียญรางวัล**

**ประเทศที่เข้าร่วมแข่งขัน**
นักกีฬาทั้งหมด 138 คนจาก 12 ชาติเข้าร่วมการแข่งขันกีฬาโรลเลอร์ในเอเชียนเกมส์ 2022:
*12
*20
*9
*14
*12
*3
*13
*5
*17
*5
*23
*5

**อ้างอิง**

**แหล่งข้อมูลอื่น**
หมวดหมู่:กีฬาในเอเชียนเกมส์ 2022
โรลเลอร์
กีฬาบริดจ์ในเอเชียนเกมส์ 2022

กีฬาบริดจ์ในเอเชียนเกมส์ 2022 จัดขึ้นที่ห้องหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 27 กันยายน – 6 ตุลาคม ค.ศ. 2023

**กำหนดการแข่งขัน**

**ผู้ได้รับเหรียญรางวัล**

**ตารางสรุปเหรียญรางวัล**

**ประเทศที่เข้าร่วมแข่งขัน**
นักกีฬาทั้งหมด 171 คนจาก 12 ชาติจะแข่งขันกีฬาบริดจ์ในเอเชียนเกมส์ 2022:
*5
*15
*18
*18
*18
*12
*8
*18
*11
*12
*18
*18

**อ้างอิง**

**แหล่งข้อมูลอื่น**
หมวดหมู่:กีฬาในเอเชียนเกมส์ 2022
บริดจ์
กีฬาหมากรุกจีนในเอเชียนเกมส์ 2022

กีฬาหมากรุกจีนในเอเชียนเกมส์ 2022 จัดขึ้นที่ห้องหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 28 กันยายน – 7 ตุลาคม ค.ศ. 2023

**กำหนดการแข่งขัน**

**ผู้ได้รับเหรียญรางวัล**

**ตารางสรุปเหรียญรางวัล**

**ประเทศที่เข้าร่วมแข่งขัน**
นักกีฬาทั้งหมด 39 คนจาก 9 ชาติจะแข่งขันกีฬาหมากรุกจีนในเอเชียนเกมส์ 2022:
*เอเชียนเกมส์ 20222
*เอเชียนเกมส์ 202210
*เอเชียนเกมส์ 20225
*เอเชียนเกมส์ 20225
*เอเชียนเกมส์ 20223
*เอเชียนเกมส์ 20223
*เอเชียนเกมส์ 20224
*เอเชียนเกมส์ 20226
*เอเชียนเกมส์ 20226

**อ้างอิง**

**แหล่งข้อมูลอื่น**
 Xiangqi at the 2022 Asian Games date=2023-09-27 
หมวดหมู่:กีฬาในเอเชียนเกมส์ 2022
หมากรุกจีน
กีฬาซอฟต์บอลในเอเชียนเกมส์ 2022

กีฬาซอฟต์บอลในเอเชียนเกมส์ 2022 จัดขึ้นที่ศูนย์วัฒนธรรมกีฬาเบสบอลและซอฟต์บอลเฉาจิ่ง ในเฉาจิ่ง, มณฑลเจ้อเจียง, ประเทศจีน ตั้งแต่วันที่ 26 กันยายนถึง 2 ตุลาคม ค.ศ. 2023 มีเพียงรายการเดียวคือซอฟท์บอลหญิง

**กำหนดการแข่งขัน**

**ผู้ได้รับเหรียญรางวัล**

**ตารางสรุปเหรียญรางวัล**

**ผลการแข่งขัน**
เวลาทั้งหมดเป็นเวลามาตรฐานของจีน(UTC+08:00)

**รอบแบ่งกลุ่ม**

**กลุ่มเอ**
----
----
----
----
----

**กลุ่มบี**
----
----
----
----
----

**รอบจัดอันดับ**
----
----
----

**Super round**
----
----
----

**ชิงเหรียญทองแดง**

**ชิงชนะเลิศ**

**อ้างอิง**

**แหล่งข้อมูลอื่น**
 Official Result Book – Softball date=2021-07-27 
หมวดหมู่:กีฬาในเอเชียนเกมส์ 2022
ซอฟต์บอล
การทูตกับดักหนี้

การทูตกับดักหนี้ (debt-trap diplomacy) เป็นคำที่ใช้อธิบายความสัมพันธ์ทางการเงินระหว่างประเทศโดยที่ประเทศหรือสถาบันเจ้าหนี้ขยายหนี้ให้กับประเทศที่กู้ยืมบางส่วนหรือเพื่อเพิ่มอำนาจทางการเมืองของผู้ให้กู้ กล่าวกันว่าประเทศเจ้าหนี้จะให้สินเชื่อมากเกินไปแก่ประเทศลูกหนี้โดยมีจุดประสงค์ที่จะดึงสัมปทานทางเศรษฐกิจหรือการเมือง เมื่อประเทศลูกหนี้ไม่สามารถปฏิบัติตามภาระผูกพันในการชำระหนี้ได้ เงื่อนไขการกู้ยืมมักไม่ได้รับการเปิดเผยต่อสาธารณะ
คำนี้เป็นคำที่บัญญัติขึ้นครั้งแรกโดยนักวิชาการชาวอินเดีย พรหม เชลลานีย์ ในปี ค.ศ. 2560 เพื่ออธิบายถึงรัฐบาลจีนที่ให้กู้ยืมแล้วใช้ประโยชน์จากภาระหนี้ของประเทศเล็ก ๆ เพื่อยุติทางด้านภูมิรัฐศาสตร์ คำว่า "การทูตกับดักหนี้" ได้รวมอยู่ในศัพท์อย่างเป็นทางการของสหรัฐ โดยมีรัฐบาลสองชุดที่ต่อเนื่องกันใช้คำนี้ อย่างไรก็ตาม นักวิเคราะห์บางคนได้อธิบายแนวคิดเรื่องกับดักหนี้ของจีนว่าเป็น "มายาคติ" หรือ "สิ่งที่ทำให้ไขว้เขว" 

**อ้างอิง**
หมวดหมู่:กองทุนการเงินระหว่างประเทศ
หมวดหมู่:หนี้สิน
หมวดหมู่:ความสัมพันธ์ระหว่างประเทศของประเทศจีน
สถานีย่อย:วิทยุสมัครเล่น/เดือนนี้/ตุลาคม

=== ตุลาคม**
 26 - 29 ตุลาคม พ.ศ. 2566 ประเทศไทยได้รับเลือกจาก IARU Region 3 ให้สมาคมวิทยุสมัครเล่นแห่งประเทศไทย จัดงาน IARU Region 3 YOTA Camp 2023 ณ มหาวิทยาลัยธรรมศาสตร์ ศูนย์พัทยา
สัญญาณขัดจังหวะ

สัญญาณขัดจังหวะ (interrupt) หมายถึง สัญญาณที่ส่งไปยังหน่วยประมวลผลเพื่อบ่งบอกว่า มีเหตุการณ์เกิดขึ้นและต้องการความสนใจทันที เพื่อให้หน่วยประมวลผลหยุดการทำงานในกระบวนการที่กำลังทำอยู่ก่อนชั่วคราว แล้วไปทำงานในฟังก์ชันที่เรียกว่า ชุดคำสั่งจัดเรื่องขัดจังหวะ (interrupt handler) เพื่อจัดการกับเหตุการณ์ที่เกิดขึ้น เมื่อเสร็จสิ้นแล้วจึงค่อยกลับมาทำงานในกระบวนการที่ค้างไว้ต่อ

**ประเภทของสัญญาณขัดจังหวะ**
 สัญญาณขัดจังหวะจากฮาร์ดแวร์ (hardware interrupt) เป็นสัญญาณขัดจังหวะที่เกิดจากอุปกรณ์ เช่น แป้นพิมพ์ เมาส์ ฮาร์ดดิสก์ เป็นต้น ซึ่งส่งมายังหน่วยประมวลผลเพื่อบ่งบอกถึงเหตุการณ์บางอย่าง เช่น มีการกดปุ่มบนแป้นพิมพ์ มีการอ่านข้อมูลจากฮาร์ดดิสก์ เป็นต้น- สัญญาณขัดจังหวะจากซอฟต์แวร์ (software interrupt) เป็นสัญญาณที่กระบวนการหรือโปรแกรมที่กำลังทำงานอยู่ส่งมายังหน่วยประมวลผลเพื่อบ่งบอกว่าต้องการเรียกใช้ฟังก์ชันหรือบริการบางอย่าง เช่น การหยุดทำงานของโปรแกรม เป็นต้น
หมวดหมู่:ไมโครโพรเซสเซอร์
ตลาดเกิดใหม่

ตลาดเกิดใหม่ (emerging market) หรือ ประเทศเกิดใหม่ (emerging country) หรือ เศรษฐกิจเกิดใหม่ (emerging economy) คือตลาดที่มีลักษณะบางอย่างของตลาดพัฒนาแล้ว แต่ไม่เป็นไปตามมาตรฐานอย่างสมบูรณ์ รวมถึงตลาดที่อาจกลายเป็นตลาดที่พัฒนาแล้วในอนาคตหรือเคยเป็นในอดีต คำว่า "ตลาดชายขอบ" (frontier market) ใช้สำหรับประเทศกำลังพัฒนาที่มีตลาดทุนขนาดเล็ก มีความเสี่ยง หรือมีสภาพคล่องมากกว่า "ตลาดเกิดใหม่" ในปี ค.ศ. 2006 เศรษฐกิจของจีนและอินเดียถือเป็นตลาดเกิดใหม่ที่ใหญ่ที่สุด จากข้อมูลของ The Economist ระบุว่าหลายคนคิดว่าคำนี้ล้าสมัย แต่ไม่มีคำใหม่ใดที่ใช้แทนได้ เงินทุนกองทุนเฮดจ์ฟันด์ในตลาดเกิดใหม่สร้างสถิติใหม่ในไตรมาสแรกของปี 2011 ที่ 121 พันล้านดอลลาร์ ส่วนแบ่งของ GDP ทั่วโลกตามอำนาจการซื้อของประเทศตลาดเกิดใหม่ได้เพิ่มขึ้นจากร้อยละ 27 ในปี ค.ศ. 1960 เป็นประมาณร้อยละ 53 ภายในปี ค.ศ. 2013 ประเทศเศรษฐกิจเกิดใหม่และกำลังพัฒนาที่ใหญ่ที่สุด 10 ประเทศตามราคาตลาด หรือ GDP ตามอำนาจการซื้อ คือ 4 จาก 5 ประเทศในกลุ่มบริกส์ (บราซิล รัสเซีย อินเดีย และจีน) พร้อมด้วยอียิปต์ อินโดนีเซีย เม็กซิโก เกาหลีใต้ ซาอุดีอาระเบีย ไต้หวัน และตุรกี

**อ้างอิง**
หมวดหมู่:การลงทุน
หมวดหมู่:ภูมิศาสตร์เศรษฐกิจ
หมวดหมู่:การพัฒนาระหว่างประเทศ
หมวดหมู่:คำศัพท์ธุรกิจ
ลานดอกไม้

ลานดอกไม้ เป็นวงดนตรีสัญชาติไทย แนวอินดี้–ดรีมป็อป เริ่มทำวงตั้งแต่ พ.ศ. 2561 จากการคัฟเวอร์เพลงและอัปโหลดบนยูทูบ ลานดอกไม้เริ่มเป็นที่รู้จักจากเพลง "Please Be True" เมื่อครั้งได้เปิดตัวภายใต้สังกัดวอตเดอะดักใน พ.ศ. 2563

**ประวัติ**
สมาชิกของลานดอกไม้ทั้งสองคน อูปิมและแอ๊นท์ ศึกษาที่วิทยาลัยดุริยางคศิลป์ มหาวิทยาลัยมหิดลด้วยกัน เมื่อ พ.ศ. 2561 ทั้งสองทำวงโดยเริ่มจากการคัฟเวอร์เพลง "อาวรณ์" ของโพลีแคตและอัปโหลดบนยูทูบ ซึ่งได้รับผลตอบรับที่ดี จึงทำให้ตัดสินใจแต่งเพลงเป็นของตนเอง "เก็บดอกไม้" (พ.ศ. 2562) เป็นเพลงแรกของวง เมื่อพวกเขาต้องทำเพลงส่งเป็นการบ้านของมหาวิทยาลัย หลังจากนั้นในปีเดียวกัน ได้ปล่อยเพลง "On The Train" และ "The Diary" ใน พ.ศ. 2563 ลานดอกไม้ได้เปิดตัวในฐานะศิลปินของวอตเดอะดัก (What the Duck) ด้วยเพลง "Please Be True" และ "ฉันเอง...นี่ไง" ซึ่งทั้งสองได้รับอิทธิพลมาจากแนวเพลงของเดอะบีเทิลส์ เพลงนี้ใช้สอบส่งงานเป็นเวอร์ชันภาษาอังกฤษ ด้วยความรู้สึกเสียดายจึงปรับเป็นภาษาไทย และปล่อยอีพีอัลบั้มแรก "Over The Sun" ในปีเดียวกัน ใน พ.ศ. 2564 วงปล่อยเพลง "ด้วยใจยินดี" ที่เน้นการถ่ายทอดเรื่องราวความรักด้วยความจริงมากกว่าการเล่าแบบเพ้อฝัน และ "สุขสันต์วันสุดท้าย" ผลงานเพลงร่วมกับวาฬแอนด์ดอล์ฟ ใน พ.ศ. 2565 ลานดอกไม้ปล่อยเพลง "พระจันทร์" (Tsuki) มีที่มาจากบทกวีญี่ปุ่นโบราณซึ่งพรรณาความรู้สึกที่หลากหลายของมนุษย์ และเพลง "B-D-BUB-BA" ซึ่งชื่อเพลงนั้นเป็นคำที่อูปิมชอบฮัมออกมา ใน พ.ศ. 2566 วงปล่อยเพลง "เกาะลอยฟ้า" โดยได้รับแรงบันดาลจากภาพยนตร์การ์ตูนของสตูดิโอจิบลิ บริษัทผู้ผลิตอนิเมะเรื่องลาพิวต้า พลิกตำนานเหนือเวหา "Taxi" เพลงภาษาอังกฤษล้วนแรกของลานดอกไม้ และ "เพลงรักเพลงแรก" เป็นเพลงที่เล่าเรื่องความรักที่สมหวังเพลงแรกของวงนับตั้งแต่การก่อตั้งเมื่อ พ.ศ. 2561

**สมาชิก**
 ลานดอกไม้ ศรีป่าซาง (อูปิม) – ร้องนำ- มนัสนันท์ กิ่งเกษม (แอนท์) – กีตาร์

**ผลงาน**

**ซิงเกิล**

**อัลบั้ม**

**อีพี**

**ผลงานพิเศษและเพลงประกอบต่าง ๆ**

**ผลงานที่ร่วมกับศิลปินอื่นๆ**
LOVE MOON - ELEVEN
*ไกล (Wind) - loserpop (ลูซเซอร์ป๊อป)
*Birdsong - เดปท์

**อ้างอิง**
หมวดหมู่:กลุ่มดนตรีที่ก่อตั้งในปี พ.ศ. 2561
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีป็อปสัญชาติไทย
ตารางการจัดสรรไฟล์

ตารางการจัดสรรไฟล์ (file allocation table, FAT) เป็นระบบไฟล์ที่พัฒนาขึ้นสำหรับคอมพิวเตอร์ส่วนบุคคล และเป็นระบบไฟล์หลักในระบบปฏิบัติการดอสและวินโดวส์ 9x แต่เดิมถูกพัฒนาขึ้นเพื่อใช้กับฟลอปปีดิสก์ที่มีความจุน้อย ๆ แต่ภายหลังก็ได้รับการพัฒนาให้ใช้กับฮาร์ดดิสก์และอุปกรณ์อื่น ๆ ได้ด้วย โดยแบ่งเป็น FAT12, FAT16 และ FAT32
ภายหลังในระบบปฏิบัติการวินโดวส์ ได้มีการเปลี่ยนระบบไฟล์หลักจากเดิมที่เป็น FAT มาเป็น NTFS แทนตั้งแต่วินโดวส์เอกซ์พีเป็นต้นไป โดยวินโดวส์มีเป็นรุ่นสุดท้ายที่ใช้ FAT เป็นระบบไฟล์หลัก

**โครงสร้าง**
หลักการทำงานของ FAT จะใช้ตารางดัชนี (index table) ที่อยู่ภายในอุปกรณ์เก็บข้อมูล เพื่อหาพื้นที่เก็บข้อมูลที่สัมพันธ์กับแต่ละไฟล์ โดยในตารางจะประกอบด้วยข้อมูลย่อย ๆ รวมกันเป็นแต่ละกลุ่มซึ่งเรียกว่า คลัสเตอร์ (cluster) มาเรียงกันเป็นแต่ละหน่วยในรายการโยง (linked list) ซึ่งในแต่ละหน่วยก็จะประกอบไปด้วยหมายเลขของคลัสเตอร์ถัดไปภายในไฟล์ หรืออาจเป็นเครื่องหมาย (marker) ที่บ่งบอกว่าเป็นจุดสิ้นสุดไฟล์ (end of file) เป็นพื้นที่ที่ไม่ได้ใช้ หรือเป็นพื้นที่ที่สงวนไว้ของดิสก์ โดยหน่วยแรกในตาราง FAT จะเป็นส่วนของไดเร็กทอรีราก (root directory) ซึ่งประกอบด้วยหมายเลขของคลัสเตอร์แรกภายในแต่ละไฟล์ภายในไดเร็กทอรีนั้น ซึ่งระบบปฏิบัติการสามารถทำการสืบค้นไฟล์ในตาราง FAT ได้โดยดูจากหมายเลขของคลัสเตอร์แรกภายในไฟล์นั้น แล้วดูคลัสเตอร์ถัดไปเรื่อย ๆ อย่างต่อเนื่องจนพบจุดสิ้นสุดของไฟล์นั้น

**อ้างอิง**
หมวดหมู่:ระบบไฟล์คอมพิวเตอร์
วิดีโอเกมใน พ.ศ. 2562

วงการอุตสาหกรรมวิดีโอเกมในช่วง พ.ศ. 2562 ทั้งโซนี่และไมโครซอฟท์ ประกาศเจตจำนงที่จะเปิดตัวเครื่องเล่นวิดีโอเกมรุ่นต่อไปใน พ.ศ. 2563 ในขณะที่นินเท็นโด เปิดตัว นินเท็นโด สวิตช์ ไลฟ์ที่มีขนาดเล็กกว่า และ กูเกิล ได้ประกาศเปิดตัวสตาเดีย ระบบเกมที่เล่นผ่านเกมคลาวด์ การโต้เถียงเรื่องกล่องสุ่มฐานะที่เป็นเส้นทางการพนันที่อาจเกิดขึ้นยังคงดำเนินต่อไปใน พ.ศ. 2562 โดยรัฐบาลบางแห่ง เช่น เบลเยียมและเนเธอร์แลนด์สั่งห้ามเกมภายใต้กฎหมายการพนัน ในขณะที่สหราชอาณาจักรยอมรับกฎหมายปัจจุบันที่ป้องกันไม่ให้บังคับใช้สิ่งเหล่านี้ราวกับว่าเป็นเกมแห่งโอกาส การ์ดแสดงผลตัวแรกที่รองรับเรย์เทรซซิงแบบเรียลไทม์ได้เข้าสู่ตลาดผู้บริโภค รวมถึงเกมชุดแรกที่จะใช้ประโยชน์จากเทคโนโลยีใหม่นี้ เอปีกเกมส์สโตร์เติบโตอย่างต่อเนื่องโดยท้าทายสตีมซึ่งเป็นบริการจัดจำหน่ายเกมคอมพิวเตอร์ส่วนบุคคลดิจิทัลที่ใหญ่ที่สุด ซึ่งนำไปสู่ความกังวลและการถกเถียงเกี่ยวกับวิธีการของเอปีกเกมส์ในการค้นหาเกมสำหรับบริการของตน เกม โดตาออโต้เชสส์ ซึ่งเป็นม็อดที่ชุมชนสร้างขึ้นสำหรับเกมโดตา 2 ได้เปิดตัวเกมวางแผนประเภทย่อยใหม่ที่เรียกว่าออโต้แบตเลอร์ ซึ่งมีหลายเกมในประเภทดังกล่าวที่วางจำหน่ายตลอดทั้งปี บลิซซาร์ดเอ็นเตอร์เทนเมนต์เผชิญกับการวิพากษ์วิจารณ์เนื่องจากพวกเขามีส่วนร่วมในข้อพิพาทบลิตซ์ชังซึ่งเริ่มขึ้นหลังจากที่พวกเขาแบนผู้เล่นเกม ฮาร์ตสโตน สำหรับการแสดงความคิดเห็นในระหว่างทัวร์นาเมนต์เกี่ยวกับการประท้วงในฮ่องกงที่เกิดขึ้นในปีนั้น

**เกมที่ได้รับความนิยมสูงสุด**

**รางวัลหลัก**

**เกมที่ได้รับบทวิจารณ์เป็นที่ชื่นชอบอย่างล้นหลาม**
เมทาคริติกเป็นผู้รวบรวมบทวิจารณ์จากสื่อวิดีโอเกม โดยทั่วไปถือว่าภาคเสริมและการวางจำหน่ายซ้ำนั้นเป็นเอนทิตีแยกต่างหาก

**รายได้**
SuperData Research ประมาณการว่าอุตสาหกรรมวิดีโอเกมเติบโตขึ้น 4 เปอร์เซนต์ใน พ.ศ. 2562 โดยมีรายได้ทั่วโลกสูงถึง 120.1 พันล้านดอลลาร์ SuperData ระบุว่าตลาดถูกครอบงำโดยเกมมือถือซึ่งมีมูลค่าถึง 64.4 พันล้านดอลลาร์ โดยมีเกมคอมพิวเตอร์ส่วนบุคคลอยู่ที่ 29.6 พันล้านดอลลาร์ และเกมคอนโซลที่ 15.4 พันล้านดอลลาร์
App Annie ซึ่งติดตามยอดขายแอปมือถือทั้งหมด ประมาณการว่าเกมมือถือคิดเป็น 72 เปอร์เซนต์ของ 120,000 ล้านดอลลาร์ที่ใช้จ่ายในร้านค้าแอปต่าง ๆ ใน พ.ศ. 2562 หรือ 86,000 ล้านดอลลาร์ และมีแนวโน้มว่าจะเกิน 100,000 ล้านดอลลาร์ภายใน พ.ศ. 2563 ค่าใช้จ่ายเกมมือถือประกอบด้วย 56 เปอร์เซนต์ของรายได้ที่เกี่ยวข้องกับวิดีโอเกมทั้งหมดใน พ.ศ. 2562

**เกมที่ทำรายได้สูงสุด**
ต่อไปนี้คือวิดีโอเกมที่ทำรายได้สูงสุด 10 อันดับแรกใน พ.ศ. 2562 ในแง่ของรายได้ทั่วโลก (รวมถึงการขายแบบปลีก การจำหน่ายแบบดิจิทัล การบอกรับเป็นสมาชิก ไมโครทรานแซคชัน เล่นฟรี และจ่ายเพื่อเล่น) ในทุกแพลตฟอร์ม (รวมถึงมือถือ คอมพิวเตอร์ส่วนบุคคล และแพลตฟอร์มคอนโซล) เกมดิจิทัลที่ทำรายได้สูงสุด 10 อันดับแรกของปีเป็นเกมที่เล่นฟรีทั้งหมด โดยแต่ละเกมทำรายได้มากกว่า 1 พันล้านดอลลาร์ทั่วโลกใน พ.ศ. 2562 เกมที่ทำรายได้สูงสุด 6 ใน 10 อันดับแรก ซึ่งรวมถึงเกม 5 อันดับแรกนั้นจัดจำหน่ายหรือเป็นเจ้าของโดยกลุ่มบริษัทยักษ์ใหญ่ของจีนอย่างเทนเซ็นต์

**เกมที่ขายดีที่สุดตามประเทศ**
ต่อไปนี้คือวิดีโอเกมที่ขายดีที่สุด 10 อันดับแรกใน พ.ศ. 2562 ตามประเทศ ในแง่ของหน่วยซอฟต์แวร์ที่จำหน่าย (ไม่รวมไมโครทรานส์แอคชันและเกมที่เล่นฟรี) บนแพลตฟอร์มคอมพิวเตอร์ส่วนบุคคลและคอนโซล สำหรับสหรัฐ ญี่ปุ่น และสหราชอาณาจักร

**เหตุการณ์และงานสำคัญ**

**หมายเหตุ**

**อ้างอิง ==
กิตติ์รัฐ พันธุ์เพ็ชร์

พลตํารวจเอก กิตติ์รัฐ พันธุ์เพ็ชร์ (เกิดวันที่ 8 ธันวาคม พ.ศ. 2508) เป็นข้าราชการตำรวจชาวไทยดำรงตำแหน่ง ผู้บัญชาการตำรวจแห่งชาติ

**ประวัติ**

**ชีวิตส่วนตัว**
พลตำรวจเอก กิตติ์รัฐ มีชื่อเล่นว่า ต่าย เกิดเมื่อวันที่ 8 ธันวาคม พ.ศ. 2508 ที่ตำบลหน้าเมือง อำเภอเมืองราชบุรี จังหวัดราชบุรี

**การศึกษา**
พลตำรวจเอก กิตติ์รัฐ จบการศึกษาระดับชั้นมัธยมศึกษาจาก โรงเรียนเบญจมราชูทิศ ราชบุรี, โรงเรียนเตรียมทหาร รุ่น 25 และโรงเรียนนายร้อยตำรวจ รุ่น 41

**รับราชการ**
พล.ต.อ. กิตติ์รัฐ เริ่มต้นรับราชการหลังจากเรียนจบจากโรงเรียนนายร้อยตำรวจในตำแหน่ง รองสารวัตรสอบสวน สถานีตำรวจภูธรอำเภอเมืองระยองก่อนจะเติบโตขึ้นตามลำดับจนได้ดำรงตำแหน่งผู้บัญชาการตำรวจแห่งชาติ
ในวันที่ 20 มีนาคม พ.ศ. 2567 นายเศรษฐา ทวีสิน นายกรัฐมนตรีในขณะนั้น มีคำสั่งให้พลตำรวจเอกต่อศักดิ์ และพลตำรวจเอกสุรเชษฐ์ หักพาล เข้ามาช่วยงานที่สำนักนายกรัฐมนตรี และมอบหมายให้พล.ต.อ. กิตติ์รัฐ รองผู้บัญชาการตำรวจแห่งชาติเป็นรักษาราชการแทนผู้บัญชาการตำรวจแห่งชาติ จนถึงวันที่ 19 มิถุนายน พ.ศ. 2567 จึงพ้นจากตำแหน่งเนื่องจากมีคำสั่งให้พลตํารวจเอกต่อศักดิ์กลับมารับตำแหน่งผู้บัญชาการตำรวจแห่งชาติ
จากนั้นในวันที่ 27 กันยายน พ.ศ. 2567 นางสาวแพทองธาร ชินวัตร นายกรัฐมนตรีได้ลงนามในคำสั่งสำนักนายกรัฐมนตรี ที่ 335/2567 แต่งตั้งให้พลตํารวจเอกกิตติ์รัฐ เป็นรักษาราชการแทนผู้บัญชาการตำรวจแห่งชาติอีกครั้งนับตั้งแต่วันที่ 1 ตุลาคม พ.ศ. 2567 เนื่องจาก พลตำรวจเอกต่อศักดิ์ สุขวิมล เกษียณอายุราชการในวันที่ 30 กันยายน ซึ่งต้องรักษาการจนกว่าจะมีการแต่งตั้งผู้บัญชาการตำรวจแห่งชาติคนใหม่อย่างเป็นทางการ
วันที่ 7 ตุลาคม พ.ศ. 2567 ที่ประชุมคณะกรรมการข้าราชการตำรวจ (ก.ตร.) มีมติแต่งตั้ง พลตำรวจเอก กิตติ์รัฐ พันธุ์เพ็ชร์ รองผู้บัญชาการตำรวจแห่งชาติ (อาวุโสลำดับที่ 1) ที่ดำรงตำแหน่งรักษาราชการแทนผู้บัญชาการตำรวจแห่งชาติ ขึ้นเป็นผู้บัญชาการตำรวจแห่งชาติ คนที่ 15 กระทั่งวันที่ 11 ตุลาคม พ.ศ. 2567 มีประกาศพระบรมราชโองการโปรดเกล้า ฯ แต่งตั้ง พลตำรวจเอกกิตติ์รัฐ พันธุ์เพ็ชร์ ดำรงตำแหน่งผู้บัญชาการตำรวจแห่งชาติ โดยมีผลย้อนหลังตั้งแต่วันที่ 9 ตุลาคม พ.ศ. 2567

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองราชบุรี
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
หมวดหมู่:ตำรวจชาวไทย
ประเทศเติร์กเมนิสถานในเอเชียนเกมส์ 2022

ประเทศเติร์กเมนิสถาน เข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

**สรุปเหรียญรางวัล**

**ผู้ได้รับเหรียญรางวัล**

**เหรียญรางวัลตามชนิดกีฬา**

**อ้างอิง**
เติร์กเมนิสถาน
2022
ประเทศจอร์แดนในเอเชียนเกมส์ 2022

ประเทศจอร์แดน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

**สรุปเหรียญรางวัล**

**ผู้ได้รับเหรียญรางวัล**

**เหรียญรางวัลตามชนิดกีฬา**

**อ้างอิง**
ประเทศจอร์แดน
2022
ประเทศอินโดนีเซียในพาราลิมปิกฤดูร้อน 2024

ประเทศอินโดนีเซีย จะเข้าร่วมแข่งขันในกีฬาพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567

**นักกีฬา**

**ยิงธนู**
อินโดนีเซียคว้าโควตาได้สามตำแหน่ง (หนึ่งตำแหน่งในกลุ่มชายและอีกสองตำแหน่งในรีเคอร์ฟชาย) จากผลการแข่งขัน World Para Archery Championships 2023 ที่เมืองเปิลเซ็ญ สาธารณรัฐเช็ก

**อ้างอิง**
อินโดนีเซีย
2024
ประเทศแคนาดาในพาราลิมปิกฤดูหนาว 2022

ประเทศแคนาดา เข้าร่วมแข่งขันในกีฬาพาราลิมปิกฤดูหนาว 2022 ที่กรุงปักกิ่ง ประเทศจีน ตั้งแต่วันที่ 4 มีนาคมถึง 13 มีนาคม ค.ศ. 2022
นักสกีพาราอัลไพน์ จอช ดูเอ็ค ทำหน้าที่เป็น หัวหน้านักกีฬาของทีมแคนาดา และนักสกีพาราอัลไพน์ คาโรลินา วิสเนียฟสกา เป็นผู้ช่วยหัวหน้านักกีฬา

**นักกีฬา**

**อ้างอิง**
แคนาดา
2022
โจว (เขตการปกครอง)

โจวของราชวงศ์ฮั่นในปี ค.ศ. 189
โจว (p=zhōu) เป็นเขตการปกครองและการเมืองในประวัติศาสตร์ของประเทศจีน  โจวก่อตั้งขึ้นอย่างเป็นทางการในยุคราชวงศ์ฮั่นและดำรงอยู่เป็นเวลามากกว่า 200 ปี เขตการปกครองโจวเคยใช้ในเกาหลี (, ju), เวียดนาม (châu) และญี่ปุ่น (shū)

**ประวัติศาสตร์**
โจวถูกกล่าวถึงครั้งแรกในตำราจีนโบราณ โดยเฉพาะยฺหวี่ก้งซึ่งเป็นส่วนหนึ่งของชูจิง ทุกตำราระบุตรงกันว่าจีนถูกแบ่งออกเป็นเก้าโจว แม้ว่าชื่อและตำแหน่งจะมีความแตกต่างกันไปบ้าง โจวเหล่านี้เป็นแนวคิดทางภูมิศาสตร์ ไม่ใช่เขตการปกครอง
ราชวงศ์ฮั่นเป็นราชวงศ์แรกที่จัดตั้งโจวให้เป็นเขตการปกครองอย่างแท้จริงโดยจัดตั้งโจวทั้งหมด 13 โจวทั่วดินแดนจีน โจวเหล่านี้เป็นเขตการปกครองของจีนที่ใหญ่ที่สุดในเวลานั้น จึงมักแปลเป็น "มณฑล" อย่างไรก็ตามภายหลังราชวงศ์ฮั่น โจวมีจำนวนที่เพิ่มมากขึ้น ในยุคราชวงศ์สุยมีโจวมากกว่าหนึ่งร้อยโจวทั่วดินแดนจีน  

**ดูเพิ่ม**
 เขตการปกครองของประเทศจีน- มณฑลของประเทศจีน

**อ้างอิง**
หมวดหมู่:หน่วยการบริหารของประเทศจีน
หมวดหมู่:หน่วยการบริหารของประเทศเกาหลี
โจว

โจว อาจหมายถึง:

**ประวัติศาสตร์จีน**
 รัฐโจว (周 หรือ 先周; ศตวรรษ 11 ก่อนคริสกาล) รัฐซึ่งอยู่ในพื้นที่มณฑลฉ่านซีในปัจจุบันซึ่งภายหลังก่อตั้งเป็นราชวงศ์โจว- ราชวงศ์โจว (周朝; 1046–256 ปีก่อนคริสกาล) ราชวงศ์ของจีนที่ปกครองบริเวณมณฑลฉ่านซี ที่ราบจีนเหนือ และบริเวณโดยรอบ
** ราชวงศ์โจวตะวันตก (西周; 1046–771 ปีก่อนคริสตกาล) เมืองหลวงคือนนครซีอานในปัจจุบัน
** ราชวงศ์โจวตะวันออก (東周; 770–256 ปีก่อนคริสตกาล) เมืองหลวงคือนครลั่วหยางในปัจจุบัน- รัฐโจวตะวันตก (西周; 440–256 ปีก่อนคริสตกาล) หนึ่งในรัฐของยุครณรัฐ อยู่บริเวณทางตะวันตกของมณฑลเหอหนานในปัจจุบัน- รัฐโจวตะวันออก (東周; 367–249 ปีก่อนคริสตกาล) หนึ่งในรัฐของยุครณรัฐ อยู่บริเวณทางตะวันออกของมณฑลเหอหนานในปัจจุบัน- ราชวงศ์โจวเหนือ (北周; ต.ศ. 557–581) รัฐของชาวเซียนเปย์ซึ่งปกครองทางตะวันตกของจีนในยุคราชวงศ์เหนือ-ใต้ เมืองหลวงคือนครซีอานในปัจจุบัน - ราชวงศ์อู่โจว (武周 หรือหนานโจว 南周; ค.ศ. 90–705) ราชวงศ์ที่ปกครองเป็นเวลาสั้น ๆ ในช่วงระหว่างยุคราชวงศ์ถัง เมืองหลวงคือนครลั่วหยางในปัจจุบัน- ราชวงศ์โจวยุคหลัง (後周; ค.ศ. 951–960) ราชวงศ์ที่ปกครองพื้นที่ส่วนใหญ่ทางเหนือของจีนเป็นเวลาสั้น ๆ ในยุคห้าวงศ์สิบรัฐ เมืองหลวงคือนครไคเฟิง- ราชวงศ์โจว (จาง ชื่อเฉิง) (大周; 1354–1367) ราชวงศ์ที่ปกครองเป็นเวลาสั้น ๆ ในช่วงกบฏโพกผ้าแดง ปลายราชวงศ์หยวน บริเวณโดยรอบสามเหลี่ยมปากแม่น้ำแยงซี เมืองหลวงคือนครซูโจว- ราชวงศ์โจว (อู๋ ซานกุ้ย) (大周; ค.ศ. 1678–1681) ราชวงศ์ที่ปกครองเป็นเวลาสั้น ๆ ในยุคราชวงศ์ชิง ในพื้นที่บริเวณโดยรอบมณฑลหููหนาน เมืองหลวงคือนครเหิงโจว

**นามสกุลจีน**
 ‎โจว (นามสกุล 周) (p=Zhōu)- โจว (นามสกุล 鄒) (p=Zōu)

**อื่น ๆ**
 โจว (เขตการปกครอง) (州) เขตการปกครองของเอเชียตะวันออกในยุคโบราณ- โจ๊ก ในภาษาจีนเรียกว่า โจว ()
สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ

สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ (t=全国重点文物保护单位) มักเรียกโดยย่อว่า กั๋วเป่า (t=国保, "คุ้มครองระดับชาติ") เป็นหนึ่งในอนุสรณ์สถาน 5,058 รายการของประเทศจีนซึ่งขึ้นทะเบียนว่าเป็นสถานที่ที่มีคุณค่าทางประวัติศาสตร์ ศิลปะ หรือวิทยาศาสตร์อย่างมีนัยสำคัญโดยหน่วยงานมรดกทางวัฒนธรรมแห่งรัฐ ซึ่งเป็นหน่วยงานบริหารโบราณวัตถุและโบราณสถานทางวัฒนธรรมในสังกัดของคณะมนตรีรัฐกิจสาธารณรัฐประชาชนจีน เป็นการขึ้นทะเบียนมรดกทางวัฒนธรรมระดับสูงสุดของประเทศจีนซึ่งเป็นเป็นระดับชาติ แม้ว่าจะมีการลงทะเบียนสถานที่คุ้มครองในระดับมณฑล ระดับนคร และระดับรอง ๆ เป็นวงกว้างมากกว่าก็ตาม  
เนื่องจากสถานที่ที่ได้รับการคุ้มครองในระดับชาติถือเป็นอนุสรณ์สถานที่ได้รับการคุ้มครองในระดับสูงสุดในประเทศจีนตามกฎหมาย จึงห้ามไม่ให้ทำลายหรือรื้อถอนสถานที่เหล่านั้น เว้นแต่จะได้รับการอนุมัติจากหน่วยงานมรดกทางวัฒนธรรมของรัฐเสียก่อนจึงจะสามารถรื้อถอนสถานที่นั้น ๆ ได้

**อ้างอิง ==
กีฬาจักรยานในเอเชียนเกมส์ 2022

กีฬาจักรยานในเอเชียนเกมส์ 2022 จัดขึ้นระหว่างวันที่ 25 กันยายน – 5 ตุลาคม พ.ศ. 2566 ที่ ศูนย์กีฬาชุนอัน เจียโสว ในเขตฟูหยาง ประเทศจีน

**ผู้ได้รับเหรียญรางวัล**

**BMX**

**ตารางสรุปเหรียญรางวัล**

**ประเทศที่เข้าร่วม**
ประเทศที่จะแข่งขันกีฬาจักรยานในเอเชียนเกมส์ 2022:

**อ้างอิง**

**แหล่งข้อมูลอื่น**
 BMX date=2023-09-26 - Mountain Bike date=2023-09-26 - Road date=2023-09-26 - Track date=2023-09-27 
หมวดหมู่:จักรยานในเอเชียนเกมส์
จ
กีฬาสควอชในเอเชียนเกมส์ 2022

กีฬาสควอชในเอเชียนเกมส์ 2022 จัดขึ้นระหว่างวันที่ 26 กันยายน – 5 ตุลาคม พ.ศ. 2566 ที่ ศูนย์สควอชศูนย์แสดงสินค้าหางโจวโอลิมปิกสปอร์ตพาร์ค ในเขตฟูหยาง ประเทศจีน

**ผู้ได้รับเหรียญรางวัล**

**ตารางสรุปเหรียญรางวัล**

**ประเทศที่เข้าร่วม**
ประเทศที่จะแข่งขันกีฬาสควอชในเอเชียนเกมส์ 2022:

**อ้างอิง**

**แหล่งข้อมูลอื่น ==
คว็อน ซุน-อู

คว็อน ซุน-อู (권순수; Kwon Soon-woo;  เกิด 2 ธันวาคม พ.ศ. 2540) เป็นนักกีฬาเทนนิสอาชีพชาวเกาหลีใต้ เขาได้รับการจัดอันดับสูงสุดเป็นอันดับ 52 ของโลกโดยสมาคมนักเทนนิสอาชีพ (ATP) ซึ่งเขาทำได้สำเร็จครั้งแรกในเดือนพฤศจิกายน ค.ศ. 2021 นอกจากนี้ เขายังเป็นมือวางอันดับประเภทชายคู่ในอันดับที่สูงที่สุดอันดับ 227 ของโลก ได้รับในเดือนตุลาคม ค.ศ. 2022 นับตั้งแต่เปลี่ยนมาเล่นในระดับอาชีพในปี ค.ศ. 2013 คว็อนชนะรายการเอทีพีสองครั้ง ATP Challenger Tour 3 รายการและ ITF World Tennis Tour 5 รายการ
เขาเข้าสู่ 100 อันดับแรกของการจัดอันดับชายเดี่ยวของเอทีพีในเดือนสิงหาคม ค.ศ. 2019 หลังจากเข้าถึงรอบก่อนรองชนะเลิศที่ Los Cabos Open และเข้าร่วมแข่งขัน ATP Tour รอบชิงชนะเลิศครั้งแรกที่ Astana Open ในเดือนกันยายน ค.ศ. 2021 ซึ่งเขาได้รับตำแหน่งชนะเลิศครั้งแรกและเข้าสู่มือวางอันดับที่ 60 ในเดือนมกราคม ค.ศ. 2023 เขาได้รับรางวัลชนะเลิศ ATP Tour ครั้งที่สองในรายการ Adelaide International และกลายเป็นคนเกาหลีคนแรกที่คว้าแชมป์เอทีพีได้หลายรายการ

**อ้างอิง ==
ตาบุงฮาจี

เลิมบากาตาบุงฮาจี (ยาวี: تابوڠ حاج ; صندوق الحج) หรือ  ตาบุงฮาจี (อักษรโรมัน: Tabung Haji, TH ) เป็นคณะกรรมการกองทุนรวมของมาเลเซียเพื่อการแสวงบุญฮัจญ์ มีสำนักงานใหญ่อยู่ที่อาคารตาบุงฮาจีทาวเวอร์ ถนนตุนราซัก กัวลาลัมเปอร์ ตาบุงฮาจีให้ความช่วยเหลือในการเดินทางไปประกอบพิธีฮัจญ์ที่มักกะฮ์ผ่านการลงทุนในเครื่องมือลงทุนที่เข้าได้กับชะรีอะฮ์ บริษัทลูกในสังกัดมีส่วนในอุตสาหกรรมอื่น ๆ เช่น การเงิน การบริการการท่องเที่ยวและโรงแรม อสังหาริมทรัพย์ การเพาะปลูก และไอที

**บริษัทลูก**

**สถาบันการเงิน**
#บีไอเอ็มบี โฮลดิงเบอร์ฮัด
##แบงก์อิสลามมาเลเซีย เบอร์ฮัด
##ตากาฟุลมาเลเซีย เบอร์ฮัด
## บีไอเอ็มอี ซีเคียวริตี

**บริการ**
#ทีเอช อินเทอร์เนชันนอล เซนดีเรียนเบอร์ฮัด (TH International Sdn Bhd)

**การโรงแรมและบริการ**
#ทีเอช โฮเต็ลแอนด์เรสซิเดนซ์ เซนดีเรียนเบอร์ฮัด (TH Hotel & Residence Sdn Bhd)
##ทีเอช โกลบอล เซนดีเรียนเบอร์ฮัด (TH Global Sdn Bhd)
##ทีเอชทราเวล แอนด์ เซอร์วิสซิส เซนดีเรียนเบอร์ฮัด (TH Travel & Services Sdn Bhd)

**พัฒนาอสังหาริมทรัพย์และก่อสร้าง**
#ทีเอช พร็อพเพอร์ทีส์ เซนดีเรียนเบอร์ฮัด (TH Properties Sdn Bhd)
#แอลทีเอช พร็อพเพอร์ที อินเวสต์เมนต์ (LTH Property Investment (L) Inc.)
#แอลทีเอช พร็อพเพอร์ที โฮลดิงส์ จำกัด (LTH Property Holdings Limited)
#แอลทีเอช พร็อพเพอร์ที โฮลดิงส์ ทู จำกัด (LTH Property Holdings 2 Limited)

**การเพาะปลูก**
#ทีเอช พลานเตชัน เบอร์ฮัด (TH Plantations Berhad)
#ทีเอช อินโด อินดัสทรีส์ เซนดีเรียนเบอร์ฮัด (TH Indo Industries Sdn Bhd)
#ทีเอช อินโดพามส์ เซนดีเรียนเบอร์ฮัด (TH Indopalms Sdn Bhd)
#ทีเอช เอสเตตส์ โฮลดิงส์ เซนดีเรียนเบอร์ฮัด (TH Estates (Holdings) Sdn Bhd)
#เดอรู เซอมางัต เซนดีเรียนเบอร์ฮัด (Deru Semangat Sdn Bhd)

**ไอที**
#ธีตา เอดจ์ เบอร์ฮัด (Theta Edge Berhad)

**อ้างอิง**

**แหล่งข้อมูลอื่น**
 Tabung Haji website
รถยนต์รุ่นถัดไปของเทสลา

รถยนต์รุ่นถัดไปของเทสลา (Tesla next-generation vehicle) เป็นรถยนต์ไฟฟ้าที่กำลังจะเปิดตัวของบริษัทเทสลา รถยนต์รุ่นถัดไปจะเป็นแพลตฟอร์มกระแสหลักลำดับที่สามของบริษัท และคาดว่าปริมาณการผลิตจะมากกว่าปริมาณการผลิตแพลตฟอร์ม โมเดล 3 หรือ Y อย่างมาก แม้ว่าสื่อมวลชนจะเรียกรุ่นนี้ว่า โมเดล 2 (Model 2)แต่เทสลาก็ยังไม่มีการเปิดเผยชื่ออย่างเป็นทางการ lc=yes รถยนต์รุ่นนี้จะผลิตที่ กิกะเท็กซัส
ยานพาหนะนี้จะใช้ประโยชน์จากแนวคิดการผลิตขั้นสูงของเทสลา เช่น การหล่อแบบหน่วยเดียวขนาดใหญ่ กระบวนการประกอบอันบ็อกซ์ สถาปัตยกรรม 48 โวลต์ และชุดแบตเตอรี่โครงสร้างที่ใช้เซลล์แบตเตอรี 4680 คาดการณ์ว่าการผลิตรถยนต์รุ่นนี้จะมีต้นทุนน้อยกว่ามากและจำหน่ายราคาต่ำที่สุดน้อยกว่าราคารถยนต์ที่มีอยู่ของเทสลาประมาณครึ่งหนึ่ง

**อ้างอิง ==